Sony Interactive Entertainment LLC|  |
| Forma | Dukterinė įmonė |
| Pramonė | Video ir kompiuteriniai žaidimai |
| Įkurta | 1993 m. lapkričio 16 d. |
| Centrinė būstinė | Tokijas, Japonija |
| Svarbiausi darbuotojai | Jim Ryan
(prezidentas, CEO) |
| Produkcija | PlayStationPlayStation 2PlayStation 3PlayStation 4PlayStation 5PlayStation VRPlayStation VR2PlayStation PortablePlayStation Vita |
| Darbuotojų | 12 700 (2023) |
| Holdingas | Sony Corporation |
| Padaliniai | PlayStation StudiosPlayStation MobilePlayStation PC |
| Dukterinės įmonės | AudiokineticBungieEvolution Championship SeriesGaikaiPlayStation ProductionsRepeat.ggSN Systems |
| Tinklalapis | sonyinteractive.com |

**Sony Interactive Entertainment** (**SIE**)**.** (jap. 株式会社ソニー・コンピュータエンタテインメント; **SCEI**) – Japonijos kompiuterinių žaidimų kompanija, pagarsėjusi įvairios techninės įrangos, susijusios su kompiuteriniais žaidimais, bet labiausiai – kompiuterinių žaidimų konsolių gaminimu.

Ši kompanija yra žymiosios „Sony" korporacijos dukterinė kompanija.

SIE įsikūrė 1993 m. lapkričio 16 d. Tokijuje, Japonijoje. 2016 m. „Sony Computer Entertainment" ir „Sony Network Entertainment" buvo sujungtos į vieną bendrovę „Sony Interactive Entertainment" (SIE).

Žaidimų konsolės
----------------

### PlayStation

*Pagrindinis straipsnis – PlayStation*.
Tai buvo pirmasis „Sony" įsiveržimas į kompiuterinių žaidimų pramonę. PlayStation (dar vadinamas **PSone**) iš pradžių buvo planuojamas išleisti tik kaip Super Nintendo Entertainment System konsolės priedas atsaku į Sega Mega-CD. Tačiau Sony persigalvojo ir 1994 m. gruodžio 3 d. buvo išleista nauja kompiuterinių žaidimų konsolė, pavadinta *PlayStation*. Ši konsolė tapo pačia populiariausia, nurungusi kitas amžininkes.

### PlayStation 2

*Pagrindinis straipsnis – PlayStation 2*.
Kita „Sony" konsolė, PlayStation 2 (trumpiau – PS2) buvo išleista 2000 m. kovo 4 d. Japonijoje. PlayStation 2 energija buvo tiekiama firminio procesoriaus, vadinamo Emotion Engine (liet. *Energijos varikliu*) ir buvo pati pirmoji kompiuterinių žaidimų konsolė, galinti nuskaityti DVD diskus. Kai kurie žaidimų kūrėjai skundėsi, kad žaidimus šiai konsolei kurti per sunku, kiti netgi tvirtino, kad ši konsolė, palyginus su varžovais, silpna. Nepaisant tokių nusiskundimų, PlayStation 2 konsolei buvo išleista galybė žaidimų, o pati konsolė, kaip ir jos žaidimai, turėjo puikų pasisekimą rinkoje. Ji vis dėlto sulaukė daugiausiai dėmesio iš visų tuometinių konsolių, antrą vietą palikus „Microsoft" korporacijos XBox konsolei, trečią – „Nintendo" kompanijos GameCube, o ketvirtą – nenusisekusiai „Sega" Dreamcast.

### PSX (DVR)

*Pagrindinis straipsnis – PSX (DVR)*.
2003 m. gruodį „Sony" patobulino PlayStation 2 konsolę, pridėdama dar ir kietąjį diską su vaizdo įrašymo galimybe. Patobulinta sistema buvo pavadinta PSX. Ši turi ir jungtį su PSP. Tai labai brangus įrenginys. Dėl savo nepopuliarumo, jis nebuvo pradėtas gaminti už Japonijos ribų.

### PlayStation 3

*Pagrindinis straipsnis – PlayStation 3*.
„Sony" PlayStation 3 – dabartinės kompiuterinių žaidimų kartos konsolė. Ji 2005 m. gegužės 16 d. buvo pademonstruota E³ konferencijoje ir 2006 m. lapkričio 11 d. išleista Japonijoje.

### PlayStation 4

*Pagrindinis straipsnis – PlayStation 4*.
„Sony" PlayStation 4 yra galingiausia savo kartos konsolė.

### PlayStation 5

*Pagrindinis straipsnis – PlayStation 5*.

Išnašos
-------

1. ↑  „ANNUAL REPORT PURSUANT TO SECTION 13 OR 15(d) OF THE SECURITIES EXCHANGE ACT OF 1934 For the fiscal year ended March 31, 2023". *SEC.gov*. Nuoroda tikrinta 2023-07-12.
2. ↑  digitaltrends.com

Nuorodos
--------

|  |  |
| --- | --- |
|  | **Vikiteka: Sony Interactive Entertainment** – vaizdinė ir garsinė medžiaga  |

* Oficiali svetainė